Fisherman Cottage | LekkeSlaap
Fisherman Cottage is 'n selfsorgkothuis in Velddrif langs die Bergrivier. Hier kan gaste 'n asemrowende sonsondergang van die stoep af geniet terwyl die braaivleisvuurtjie langsaan knetter of van die privaat jetty af hengel. Daar is selfs 'n sleephelling net 500 m ver as gaste hulle boot wil saambring. Plaaslike vissermanne en roeiers vertrek ook daagliks van hier af op die Bergrivier. Soggens vlieg duikers sowat 500 m see toe en keer saans terug na hul neste in die soutpanne.
Fisherman Cottage het slaapplek vir 6 gaste en beskik oor 3 slaapkamers, 1 badkamer en 'n oopplan-kombuis, -eetarea en -leefarea. Die eerste en tweede slaapkamer is onder en het elk 'n koningingrootte-bed en genoeg ingeboude kaste. Die derde slaapkamer is 'n solderkamer met 2 enkelbeddens en plek om klere te hang. Die badkamer het 'n bad, stort, toilet en 'n wasbak.
Die kombuis is goed toegerus met 'n stoof, oond, yskas-vrieskas en 'n mikrogolf. Daar is 'n etenstafel met sitplek vir 8 in die eetarea en die sitarea het 'n kaggel vir koue wintersaande.